Sedamnaesto izdanje Microsoft WinDays konferencije namijenjeno je predstavnicima gospodarstva, javne uprave, ICT stručnjacima, poduzetnicima te pripadnicima akademske zajednice i medija. U poslovnom dijelu Konferencije, od 25. do 26. travnja, brojni domaći i strani stručnjaci iz svijeta businessa, marketinga, startupova moći će dobiti vrijedne savjete i informacije o tome kako angažirati korisnike putem novih proizvoda i usluga, kako optimizirati poslovanje i transformirati svoj proizvod te kako osnažiti zaposlenike s novim alatima i uvidima. Tehnološki dio Konferencije donosi novosti i trendove iz IT svijeta, u čemu će uživati mnogobrojni “IT-jevci“, od 26. do 28. travnja.